stanford-oval/wikipedia huggingface dataset:
Dandiedinmontinterrieri

| Dandiedinmontinterrieri |
| --- | --- |

Avaintiedot
Alkuperämaa:   Skotlanti,  Yhdistynyt kuningaskunta
Määrä:  Suomessa rekisteröity 1 119 
Rodun syntyaika:  1873
Alkuperäinen käyttö:  mäyrä- ja rottajahti
Nykyinen käyttö:  seurakoira
Elinikä:  12–15 vuotta
Muita nimityksiä:  dandi, Dandie Dinmont Terrier, dandie dinmont’i terjer
FCI-luokitus:  ryhmä 3 Terrierit alaryhmä 2 Pienet terrierit #168
Ulkonäkö
Paino:  8–11 kg
Säkäkorkeus:  20,3–27,9 cm
Väritys:  pippuri tai sinappi
Dandiedinmontinterrieri (engl. Dandie Dinmont Terrier) on ikivanha rotu, kotoisin Skotlannista läheltä Englannin rajaa, jossa muun muassa kiertelevät romanit käyttivät sitä pikkuriistan metsästykseen. Nykyään dandiedinmontinterrieriä käytetään vain seurakoirana.
Se on maailman ainoa koirarotu, joka on nimetty romaanihahmon mukaan: Sir Walter Scottin vuonna 1814 ilmestyneessä romaanissa "Guy Mannering" on mies nimeltä Dandie Dinmont, joka omisti liudan näitä pippurin ja sinapin värisiä matalia terriereitä.
Alkuperä

Rotu saapui Suomeen vuonna 1963. Vaikka Englannista ja Ruotsista tuotiin Suomeen näitä terriereitä, rotu pysyi harvinaisuutena vuoteen 1980, jolloin nykyinen dandiedinmontinterrierin kasvatus aloitettiin. Vuosien varrella koiria on tuotu Ruotsista, Englannista, Hollannista, Saksasta, Unkarista ja Amerikasta.
Ulkonäkö

Dandiedinmontinterrieri on notkea matalajalkainen, pitkärunkoinen koira, jonka huomattavimmat rotupiirteet ovat suuri, runsastukkainen pää, tummat älykkäät silmät ja ainutlaatuinen kaartuva ylälinja. Värejä on kaksi, pippuri (harmaasta lähes mustaan) ja sinappi (vaalean hiekanvärisestä parkinruskeaan). Molemmilla värimuunnoksilla on lähes valkea päätupsu eli topknot sekä runkoa selvästi vaaleampi hapsutus raajoissa ja rungon alla. Raajat ovat lyhyet ja vankat, sillä ne on tarkoitettu kaivamiseen. Dandien karvaa ei saa koskaan ajella, ei edes silloin, vaikka koira ei näyttelyissä kävisikään, koska silloin karkean karvan kasvu heikkenee eikä turkista tule säänkestävää.
Luonne

Dandiedinmontinterrieri on itsenäinen, äärettömän ihmisrakas, päättäväinen, arvonsa tunteva ja erittäin älykäs. Ulkonäöstään huolimatta se ei ole mikään pehmolelu tai lasten leikkikalu. Se tulee yleensä hyvin toimeen muiden koirien kanssa.
Aiheesta muualla

Kuvia tai muita tiedostoja aiheesta Dandiedinmontinterrieri Wikimedia Commonsissa
Rotumääritelmä (Suomen Kennelliitto, pdf)
DKP

DKP voi tarkoittaa seuraavia:
Saksan kommunistinen puolue (1968)
Saksan kommunistinen puolue (1990), nk. DKP-Ost
Tanskan kommunistinen puolue
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”DKP”, voi hakea sivunnimihaulla, laajalla sivunnimihaulla tai tekstihaulla.
Deon van der Walt

Deon van der Walt (28. heinäkuuta 1958 Kapkaupunki – 29. marraskuuta 2005 Paarl) oli eteläafrikkalainen ooppera- ja konserttilaulaja, äänialaltaan tenori.
Van der Walt opiskeli Stellenboschin yliopistossa ja teki oopperadebyyttinsä opiskeluaikanaan Jaquinon roolissa Fideliossa Kapkaupungin oopperassa. Vuonna 1981 hän voitti kansainvälisen Wolfgang Amadeus Mozart -kilpailun Salzburgissa. Tämän myötä hän sai kiinnityksen oopperataloon Gelsenkircheniin. Hän eteni urallaan Stuttgartin ja Zürichin oopperayhtiöiden palvelukseen. Lopulta hän esiintyi menestyksekkäästi Hampurin valtionoopperassa, La Scalassa, Baijerin valtionoopperassa, Wienin valtionoopperassa, Salzburger Festspielessä ja Metropolitan-oopperassa. Covent Gardenissa Van der Walt nähtiin yhdeksään otteeseen vuosina 1985–1993. 1990-luvun lopussa hän siirtyi ranskankielisten oopperoiden pariin esiintymällä rooleissa Charles Gounod'n ja Jules Massenet'n teoksissa.
Van der Waltin ohjelmistoon kuului rooleja muiden muassa Mozartin, Gioacchino Rossinin, Michael Tippettin, Richard Wagnerin, Carl Maria von Weberin, Gaetano Donizettin, Christoph Willibald Gluckin, Robert Schumannin ja Jacques Offenbachin teoksissa. Van der Walt oli lisäksi resitalisti ja lauloi Joseph Haydnin, Ludwig van Beethovenin, Franz Schubertin sekä Anton Brucknerin messujen esityksissä.
Viinistä kiinnostunut Van der Walt avasi isänsä kanssa viinitilan Paarliin Länsi-Kapin alueelle. Ensimmäinen merlot-viini tuli markkinoille vuonna 1993, ja Vivat Bacchus -merkki saavutti suosiota Etelä-Afrikassa. Van der Walt kuoli ampumisen uhrina viinitilallaan 47-vuotiaana. Hän oli ilmeisesti riidellyt isänsä kanssa tilan johtamisesta ennen kuolemaansa.
Dado Topić

| Dado Topić |
| --- | --- |
 Dado Topić ja Dragonfly Eurovision laulukilpailussa Helsingissä vuonna 2007
Henkilötiedot
Syntynyt: 4. syyskuuta 1949
Muusikko
Tyylilajit:  pop-folk 
Soittimet:  Bassokitara
Yhtyeet:  Dynamite, Devils Elixire, Korni Grupa ja TIME
Levy-yhtiöt:  City Records 
  [ Muokkaa Wikidatassa ] [ ohje ]  
Adolf "Dado" Topić on kroatialainen sanoittaja, säveltäjä, sovittaja sekä basso- ja soolokitaristi. Hän syntyi 4. syyskuuta 1949 lähellä Nova Gradiškan kylää, Kroatiassa, Jugoslaviassa. Topić on yksi Kroatian ja koko entisen Jugoslavian alueen tunnetuimmista rockartisteista.
Ura

Topićin ura alkoi teini-ikäisenä Dynamite- ja Devils Elixire -rock-yhtyeissä. 1970-luvun alkupuolella hänet pyydettiin tunnettuun Korni Grupa -yhtyeeseen. Korni Grupassa Topić soitti vuoden ajan, jonka jälkeen perusti oman TIME-yhtyeensä. Dado aloitti soolouran kymmenen TIMEssä vietetyn vuoden jälkeen.
Topić on aina pysynyt uskollisena rockille, bluesille ja soulille. Lisäksi hän sekoittanut musiikkiinsa jonkin verran funkia. Topić palkittiin vuonna 2006 "parhaana rock-vokalistina ja -säveltäjänä" viimeisen 40 vuoden aikana.
Topić on esiintynyt viime vuosina myös yhdessä Dragonfly-yhtyeen kanssa, pääasiassa live-konserteissa.
Topić osallistui vuonna 2007 yhdessä Dragonflyn kanssa Helsingissä järjestettyyn Eurovision laulukilpailuun kappaleella Vjerujem u ljubav (suom. Uskon rakkauteen). Heidän kilpailunsa päättyi semifinaaliin.
Diskografia > TIME

Time (1972)
Time II (1975)
Život u čizmama sa visokom petom (1976)
Diskografia > Sooloura

Neosedlani (1979)
Šaputanje na jastuku (1980)
Slađana i Dado (1989)
Call it love (1993)
ZadarFest 2001 (2001)
Zvuk osamdesetih Zabavna i Pop 1984 - 1985 (2002)
Apsolutno Sve (2004)
Hitomanija 2 (2005)
Nakon svih ovih godina (2006)
Pjesme ljubavne (2007)
Diskografia > Singlet

Život moj / Pjesma br.3 (1973)
Makedonija / Reci, ciganko, što mi u dlanu piše (1973)
Kad jednom otkrijem covjeka u sebi / Da li znaš da te volim (1975)
Tin i Tina / Dok sjedim ovako u tvojoj blizini (1976)
Kad smo ja i moj miš bili bokseri / Dok ja i moj miš sviramo jazz (1976)
Poželi nešto / Superstar (1976)
Vodilja (1983)
Princeza (1984)
Vjerujem u ljubav - Dragonfly feat. Dado Topic (2007)
Aiheesta muualla

Dado Topićin virallinen kotisivu (Arkistoitu – Internet Archive)
Dado Topić Myspacessa (englanniksi)
Dakar-ralli 1993

|  Dakar-ralli 1993 |
| --- | --- |
Ajankohta:  1.–16. tammikuuta 1993
Kokonaispituus:  8 877 km
Dakar-ralli 1993 (myös Pariisi-Tanger-Dakar) oli 15. Dakar-ralli, joka ajettiin 1. tammikuuta 1993 ja 16. tammikuuta 1993 välisenä aikana. Kilpailun lähtöpaikka oli Pariisissa Ranskassa (Place du Trocadéro) ja päätepiste Dakarissa Senegalissa (Lake Rose). Kilpailun pituus oli 8 877 kilometriä ja reitti kulki Ranskan, Marokon, Algerian, Mauritanian ja Senegalin alueella.
Kilpailuun ilmoittautui 153 kilpailijaa, joista 65 oli autoja, 46 moottoripyörää ja 42 kuorma-autoa. Kilpailun maaliin pääsi 67 ajoneuvoa, joista 55 oli autoja tai kuorma-autoja ja 12 moottoripyöriä.
Autojen kategorian voitti kaksikko Bruno Saby/Serieys Mitsubishillä. Moottoripyörien kategorian voitti Stéphane Peterhansel Yamahalla. Kuorma-autojen kategorian voitti kolmikko Perlini/Albieio/Vinante Perlinillä.
Dakar-ralli 1996

|  Dakar-ralli 1996 |
| --- | --- |
Ajankohta:  30. joulukuuta 1995– 14. tammikuuta 1996
Kokonaispituus:  7 579 km
Dakar-ralli 1996 (myös Granada-Dakar) oli 18. Dakar-ralli, joka ajettiin 30. joulukuuta 1995 ja 14. tammikuuta 1996 välisenä aikana. Kilpailun lähtöpaikka oli Granadassa Espanjassa ja päätepiste Dakarissa Senegalissa (Lake Rose). Kilpailun pituus oli 7 579 kilometriä ja reitti kulki Espanjan, Marokon, Mauritanian, Guinean ja Senegalin alueella.
Kilpailuun ilmoittautui 295 kilpailijaa, joista 106 oli autoja, 119 moottoripyörää ja 70 kuorma-autoa. Kilpailun maaliin pääsi 121 ajoneuvoa, joista 50 oli autoja, 50 moottoripyöriä ja 21 kuorma-autoja.
Autojen kategorian voitti kaksikko Lartigue/Périn Citroënillä. Moottoripyörien kategorian voitti Edi Orioli Yamahalla. Kuorma-autojen kategorian voitti kaksikko Moskovskikh/Kouzmine Kamazilla.
Dakar-ralli 1992

|  Dakar-ralli 1992 |
| --- | --- |
Ajankohta:  25. joulukuuta 1991– 16. tammikuuta 1992
Kokonaispituus:  12 427 km
Autoja ja moottoripyöriä lähtöpaikalla Pariisissa.
Dakar-ralli 1992 (myös Pariisi-Sirte-Kapkaupunki) oli 14. Dakar-ralli, joka ajettiin 25. joulukuuta 1991 ja 16. tammikuuta 1992 välisenä aikana. Kilpailun lähtöpaikka oli Pariisissa Ranskassa (Château de Vincennes) ja päätepiste Kapkaupungissa Etelä-Afrikassa. Kilpailun pituus oli 12 427 kilometriä ja reitti kulki Ranskan, Libyan, Nigerin, Chadin, Keski-Afrikan Tasavallan, Kamerunin, Kongon, Angolan, Namibian ja Etelä-Afrikan alueella.
Kilpailun loppu oli ensimmäistä kertaa muualla kuin Dakarissa Senegalissa. GPS:n käyttö sallittiin ensimmäistä kertaa.
Kilpailuun ilmoittautui 332 kilpailijaa, joista 133 oli autoja, 98 moottoripyörää ja 101 kuorma-autoa. Kilpailun maaliin pääsi 169 ajoneuvoa, joista 68 oli autoja, 45 moottoripyöriä ja 56 kuorma-autoja.
Autojen kategorian voitti kaksikko Auriol/Monnet Mitsubishillä. Moottoripyörien kategorian voitti Stéphane Peterhansel Yamahalla. Kuorma-autojen kategorian voitti kolmikko Perlini/Albieiro/Vinante Perlinillä. Voiton myötä Hubert Auriol on ensimmäinen, joka on onnistunut voittamaan kilpailun kahdessa luokassa (moottoripyörällä vuosina 1981 ja 1983, autolla 1992).
Moottoripyörällä ajanut Gilles Lalay kuoli kilpailun aikana Kongossa kun hän törmäsi yhteen lääkintäapua tarjoavan auton kanssa, joka oli menossa vastakkaiseen suuntaan.
Dakar-ralli 1997

|  Dakar-ralli 1997 |
| --- | --- |
Ajankohta:  4.–19. tammikuuta 1997
Kokonaispituus:  8 049 km
Dakar-ralli 1997 (myös Dakar-Dakar) oli 19. Dakar-ralli, joka ajettiin 4. ja 19. tammikuuta 1997 välisenä aikana. Kilpailun lähtöpaikka ja päätepiste olivat Dakarissa Senegalissa (Lake Rose). Kilpailun pituus oli 8 049 kilometriä ja reitti kulki Senegalin, Malin, Nigerin, Malin, Mauritanian, Guinean ja Senegalin alueella.
Kilpailuun ilmoittautui 280 kilpailijaa, joista 99 oli autoja, 126 moottoripyörää ja 55 kuorma-autoa. Kilpailun maaliin pääsi 141 ajoneuvoa, joista 61 oli autoja, 58 moottoripyöriä ja 22 kuorma-autoja.
Autojen kategorian voitti kaksikko Kenjiro Shinozuka/Henri Magne Mitsubishilla. Moottoripyörien kategorian voitti Stéphane Peterhansel Yamahalla. Kuorma-autojen kategorian voitti kaksikko Reif/Deinhofer Hinolla.
Criteria Studios

Criteria Studios.
Criteria Studios on Miamissa, Floridassa sijaitseva äänitysstudio, jonka Mack Emerman perusti vuonna 1958. Vuonna 1999 studio nimettiin uudelleen muotoon The Hit Factory Criteria Miami. Studiossa on äänitetty yli 200 Yhdysvalloissa kultaa tai platinaa myynyttä äänitettä. Niihin lukeutuvat ”Layla”, ”I Got You (I Feel Good)”, Eat a Peach ja Hotel California.
Aiheesta muualla

Sivusto. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Cristóbal de Castillejo

| Cristóbal de Castillejo> Henkilötiedot |
| --- | --- |
Syntynyt: 1494
Kuollut: 1556 (61–62 vuotta)
Kansalaisuus:  Espanja
Ammatti:  kirjailija
Kirjailija
Äidinkieli: espanja
Tuotannon kieli: espanja
Aiheesta muualla
Löydä lisää kirjailijoitaKirjallisuuden teemasivulta
Cristóbal de Castillejo (1494−1556) oli espanjalainen runoilija, aikanaan vanhan espanjalaisen lyriikan innokkain puolustaja ja edustaja ja maahan tulvivan italialaisen runotaiteen vastustaja.
Castillejo nimitti vastustajiaan petrarkisteiksi ja taisteli heitä vastaan kaikin satiirin keinoin. Hänen ivailunsa on kyynistä ja hänen sukkeluutensa täynnä rivoutta. Varsin pureva on hänen satiirinsa dialogeissa Diálogo entre el autor y su pluma, jossa hän vaatii kynäänsä tilille niistä 30 vuodesta, joiden aikana hän sitä on väärin käyttänyt, sekä Sermón de amores del maestro Buentalente, llamado fray Nidel de la orden del fristel, jossa hän ruoskii pappien irstasta elämää. Hänen ivallinen ja kyyninen seitsennäytöksinen näytelmänsä Farsa de la constanza on kadonnut. Obras de Castillejo, expurgadas por la inquisicion (1573) on ensimmäisiä Madridissa painettuja kirjoja.
Aiheesta muualla

Kuvia tai muita tiedostoja aiheesta Cristóbal de Castillejo Wikimedia Commonsissa
David Gilmour (albumi)

| David Gilmour David Gilmour |
| --- | --- | --- |

Studioalbumin tiedot
 Äänitetty : joulukuu 1977 – tammikuu 1978, SuperBear Studios, Ranska
 Julkaistu:  25. toukokuuta 1978  17. kesäkuuta 1978
 Tuottaja(t): David Gilmour
 Tyylilaji: progressiivinen rock
 Kesto: 48.18
 Levy-yhtiö:  EMI  Columbia
David Gilmourin muut julkaisut
|   | David Gilmour 1978 | About Face 1984 |
David Gilmour on Pink Floydin kitaristi-laulajan David Gilmourin ensimmäinen sooloalbumi, joka julkaistiin vuonna 1978.
Gilmour sävelsi kappaleen Comfortably Numb levyä varten, mutta se julkaistiin myöhemmin The Wall -albumilla, ja se nousi yhdeksi Pink Floydin tunnetuimmista kappaleista.
Kappaleet

Mihalis – 5.46
There's No Way Out of Here – 5.08 (säv. Ken Baker)
Cry From the Street – 5.13 (säv. David Gilmour/Eric Stuart)
So Far Away – 6.04
Short and Sweet – 5.30 (säv. David Gilmour/Roy Harper)
Raise My Rent – 5.33
No Way – 5.32
It's Deafinitely – 4.27
I Can't Breathe Anymore – 3.04
Arviot

Allmusic:
Tentative Reviews:
Cowlitzin piirikunta

Cowlitzin piirikunta (engl. Cowlitz County) on Yhdysvaltojen Washingtonin osavaltiossa sijaitseva piirikunta. Sen väkiluku oli 110 730 vuonna 2020. Piirikunnan hallintokeskus on Kelson kaupunki, ja suurin kaupunki on Longview. Piirikunta on perustettu vuonna 1854.
Väestö

Vuonna 2020 Cowlitzin piirikunnan 110 730 asukkaasta valkoisia oli 91,1 %, alkuperäisasukkaita 2,1 %, aasialaisia 1,6 % ja mustia 1,1 %. Vuonna 2019 6,9 % asukkaista puhui kotonaan jotain muuta kieltä kuin englantia ja 4,0 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Cowlitzin piirikunta Wikimedia Commonsissa
Deonttinen logiikka

Deonttinen logiikka eli normilogiikka on modaalilogiikan alue, joka käsittelee välttämättömyyttä (tai velvollisuutta), mahdollisuutta (tai luvallisuutta) ja näihin liittyviä käsitteitä (kuten pakollinen, sallittu, kielletty). Formaalisena järjestelmänä deonttinen logiikka pyrkii kuvaamaan näiden käsitteiden loogisia ominaisuuksia. Deonttinen logiikka käyttää tyypillisesti ilmaisua OA merkitsemään on välttämätöntä, että A (tai pitäisi olla, että A), ja ilmaisua PA merkitsemään on mahdollista, että A. Termi deonttinen on johdettu muinaiskreikan sanasta déon, "se mikä on sitovaa".
Deonttista logiikka ovat kehittäneet muun muassa Ernst Mally ja Karl Menger. Ensimmäisenä vakuuttavan esityksen deonttisesta logiikasta antoi suomalainen G. H. von Wright kirjoituksessaan Deontic Logic, joka julkaistiin filosofisessa aikakauslehti Mindissa vuonna 1951. Von Wright oli myös ensimmäinen, joka käytti tämänkaltaisesta logiikasta nimitystä "deonttinen".
Aiheesta muualla

Lokhorst, Gert-Jan: Mally's Deontic Logic The Stanford Encyclopedia of Philosophy. The Metaphysics Research Lab. Stanford University. (englanniksi)
McNamara, Paul: Deontic Logic The Stanford Encyclopedia of Philosophy. The Metaphysics Research Lab. Stanford University. (englanniksi)
Ausra Fridrikas

| Mitalit | Mitalit | Mitalit |  |
| --- | --- | --- | --- |
|  Ausra Fridrikas |  Ausra Fridrikas |  Ausra Fridrikas |  |
Maa:   Neuvostoliitto
Naisten käsipallo
| MM-kilpailut  | MM-kilpailut  | MM-kilpailut  |  |
|  Kultaa | Etelä-Korea 1990 | Käsipallo |  |
Maa:   Itävalta
| MM-kilpailut  | MM-kilpailut  | MM-kilpailut  |  |
|  Pronssia | Tanska/Norja 1999 | Käsipallo |  |
| EM-kilpailut  | EM-kilpailut  | EM-kilpailut  |  |
|  Pronssia | Tanska 1996 | Käsipallo |  |
Ausra Fridrikas (s. 30. huhtikuuta 1967 Liettuan SNT) on käsipalloilija, joka edusti uransa alkuvaiheissa Neuvostoliittoa, mutta siirtyi Itävallan joukkueeseen. Neuvostoliittoa edustaessaan hän voitti MM-kultaa vuonna 1990 ja Itävaltaa edustaessaan pronssia sekä MM-kilpailuista (1999) että EM-kilpailuista (1996). Vuonna 1999 hänet valittiin vuoden parhaaksi käsipalloilijaksi.
Dana Point

| Dana Point |
| --- | --- |
 Ilmakuva kaupungista
 vaakuna

 Koordinaatit: 33°28′2″N, 117°41′53″W 
Valtio:  Yhdysvallat
Osavaltio:   Kalifornia
Piirikunta:  Orange
Pinta-ala:  
 – Kokonaispinta-ala:  17,49 km²
 – Josta vettä:  0,68 km² 
Korkeus:  44 m
Väkiluku (2020):  33 107
 – Väestötiheys:  1 998.02 as./km²
Aikavyöhyke:  UTC-8 (kesäaika UTC-7)
 
 danapoint.org 
Infobox OKVirheellinen NIMI-arvo: 
Dana Point on kaupunki Orangen piirikunnassa, Kalifornian osavaltiossa Yhdysvalloissa. Sen väkiluku oli vuoden 2020 väestönlaskennassa 33 107. Kaupunki perustettiin 1. tammikuuta 1989.
Dana Pointin pormestarina toimii Joe Muller.
Väestö

Kaupungin asukkaista 82,81 prosenttia on valkoisia, 3,21 prosenttia aasialaisia, 1,25 prosenttia afroamerikkalaisia ja 0,42 prosenttia intiaaneja. 4,89 prosenttia asukkaista eivät ole Yhdysvaltain kansalaisia. Kaupungin väestön keski-ikä on 48,6 vuotta.
Kuvia kaupungista

Dana Pointin huvivenesatama.
Monarch Beach Resort -hotelli.
Salt Creekin ranta.
Aiheesta muualla

Kuvia tai muita tiedostoja aiheesta Dana Point Wikimedia Commonsissa
Kaupungin kotisivut
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Daxter

| Daxter |
| --- | --- |

Kehittäjä:  Ready at Dawn, Naughty Dog
Julkaisija:  SCEE
Jakelija:  PlayStation Store
Tuottaja:  Naughty Dog
Säveltäjä:  Jamey Scott
Pelisarja:  Jak and Daxter
Julkaistu:   19. huhtikuuta 2006
Lajityyppi:  tasohyppely
Pelimuoto:  yksinpeli, moninpeli
Ikäluokitus:  ESRB: 10 vuotta tai vanhempi  PEGI 7  USK 6 
Alusta:  PlayStation Portable
Jakelumuoto:  UMD
Lisää peliartikkeleitaVideopelien teemasivulla
Infobox OK  : 
Daxter on Ready at Dawnin ja Naughty Dogin kehittämä tasohyppelypeli, joka on julkaistu PlayStation Portablelle vuonna 2006. Peli kuuluu Jak and Daxter -pelisarjaan.
Juoni

Tarina sijoittuu Jak 2:n alussa sivuutettuun kahden vuoden jaksoon, jolloin Daxterin paras ystävä Jak on vankina ja Daxterin tehtävänä vapauttaa toverinsa. Tätä yrittäessään Daxter pestautuu konkurssin partaalla olevan yrityksen tuholaistorjujaksi. Pelissä ohjataan Daxteria, joka pystyy juoksemaan ja hiipimään neljällä jalalla. Pelin edetessä otetaan käyttöön myös erilaisia ajoneuvoja. Aseenaan Daxter käyttää sähköistä kärpäslätkää ja sytytysnesteruiskua, jota voi tarvittaessa käyttää myös ilmassa leijumiseen ja liekinheittimenä.
Suulaana tunnettu Jakin apuri (sidekick) ei sulje suutaan vieläkään ja ironiset kommentit lentelevät lähes jokaisessa välianimaatiossa. Peli sisältää muutenkin tuttua Jak and Daxter -huumoria. Myös monia minipelejä pääsee pelaamaan edetessään pelissä. Ne parodioivat kuuluisia elokuvia kuten Matrixia, Taru sormusten herrasta sekä Indiana Jones -elokuvia.
Aiheesta muualla

Daxter MobyGamesissa (englanniksi)
Suomenkielinen J&D wiki
-pelisarja
Jak and Daxter: The Precursor Legacy
Jak II: Renegade
Jak 3
Jak X
Daxter
Jak & Daxter: Kadonnut maailma
De Broglie -veljesten obeliski

| De Broglie -veljesten obeliski |
| --- | --- |

Nimi:  De Broglie -veljesten obeliski
Tekijä:  Charles Heathcote Tatham
Valmistumisvuosi:  1827
Taiteenlaji:  muistomerkki
Sijainti:  Monrepos
Paikkakunta:  Viipuri
Koordinaatit:  60.731995°N, 28.730772°E
De Broglie -veljesten obeliski on Viipurissa Monrepos’n puistossa sijaitseva muistomerkki, joka on pystytetty vuonna 1827 Napoleonin sodissa kaatuneiden veljesten Auguste-César (1783–1805) ja Charles-François (1788–1813) de Broglien muistoksi. Obeliskin on suunnitellut englantilainen arkkitehti Charles Heathcote Tatham ja sen pystytti Monrepos’n kartanon omistaja paroni Paul Nicolay, jonka puoliso Alexandra Simplicia oli veljesten sisar. Kaikki kolme kuuluivat ranskalaiseen De Broglien aatelissukuun.
Muistomerkki

Obeliski on tehty marmorista ja valmistettu Tukholmassa kuvanveistäjä Erik Gustaf Göthen ateljeessa. Jalustan neljällä sivulla oli alun perin marmorilaatat, joihin oli kaiverrettu omistuskirjoitukset veljeksille sekä Paul Nicolaylle ja keisari Aleksanteri I:lle. Ne ovat kuitenkin hävinneet, kuten myös jalustassa olleet kohokuvioiset kypärät. Kallio, jolle muistomerkki on pystytetty, tunnetaan Leukasin saaren mukaan nimellä Leukaksen kallio. Nimen antoi antiikin Kreikan runouden innoittamana kartanon edellinen omistaja Ludwig Heinrich von Nicolay, joka vuosina 1805–1806 pystytti paikalle Amorin temppelinä tunnetun rakennelman. Se purettiin huonokuntoisena pois obeliskin tieltä.
De Broglien veljekset

De Broglien veljekset olivat Venäjän keisarillisen armeijaan kuuluneiden Preobrazenskin ja Semjonovskin kaartien rykmenttien palveluksessa osallistuen 1800-luvun alussa Napoléonia vastaan käytyihin sotiin. Auguste-César de Broglie kaatui Austerlitzin taistelussa 2. joulukuuta 1805 ja hänen nuorempi veljensä Charles-François de Broglie puolestaan 29. elokuuta 1813 Kulmin taistelussa. Molemmat olivat sotilasarvoltaan luutnantteja.
Aiheesta muualla

Kuvia tai muita tiedostoja aiheesta De Broglie -veljesten obeliski Wikimedia Commonsissa